મોદીએ ગંગાને શુદ્ધ કરવાની વાત કહી હતી

વર્ષ 2015માં ભાજપ સરકારે નદીની સ્વચ્છતા માટે પંચવર્ષીય યોજનાની જાહેરાત કરી અને સાથે જ ત્રણ અબજ ડૉલર (212.6 અબજ રૂપિયા)ની ફાળવણી કરવાની પણ જાહેરાત કરી હતી.  

વડા પ્રધાન નરેન્દ્ર મોદી જ્યાંથી જીત્યા છે તે વારાણસી પણ ગંગા નદીના કિનારે આવેલું છે. 

ગયા વર્ષે ડિસેમ્બરમાં નરેન્દ્ર મોદીએ દાવો કર્યો હતો કે ગંગા નદીના પ્રદૂષણને ઘણા અંશે ઘટાડી શકાયું છે.

જોકે, વિપક્ષનું કહેવું છે કે તેઓ આ કાર્યમાં નિષ્ફળ ગયા છે. 

એ વાત સાચી છે કે સફાઈનું કામ બહુ ધીમી ગતિએ ચાલી રહ્યું છે. 

તેના કારણે એ વાત શક્ય લાગતી નથી કે 2020 સુધીમાં 1,568 માઈલ લાંબી ગંગા નદીની સફાઈ થઈ શકે.

 ગંગા સ્વચ્છતા યોજના પાછળ વધારે ખર્ચ થઈ રહ્યો હોવા છતાં લક્ષ્યાંક હાંસલ થાય તેમ લાગતું નથી. 

ગંગા શા માટે મેલી થઈ?

પ્રયાગમાં ગંગાની સફાઈ કરી રહેલા વિદ્યાર્થીઓ

હિમાયલમાંથી નીકળીને બંગાળની ખાડી સુધી પહોંચતી ગંગા નદીને હિંદુઓ પવિત્ર ગણે છે. 

ગંગા નદીના કિનારે સેંકડો શહેરો અને હજારો ગામડાં વસ્યાં છે. 

પરંતુ આ પવિત્ર નદી સામે અનેક સમસ્યાઓ ઊભી થઈ છે, ખાસ કરીને નીચેની બાબતોનો તેમાં સમાવેશ થાય છે:

આ... બીજા 4000 અક્ષરો માટે લેખ ચાલુ રાખો:
પને આ પણ વાચવું ગમશે 

વિલંબ અને ચૂકાઈ ગયેલી ડેડલાઇન્સ

પ્રયાગરાજમાં કૅમિકલથી પ્રદૂષિત પાણીમાં બોટ ચલાવી રહેલો માછીમાર

ભૂતકાળની ભારતની સરકારોએ પણ ગંગાની સફાઈ કરવાની કોશિશ કરી છે, પણ સફળતા નથી મળી. 

વર્તમાન સરકારે 2015થી ગંગા નદીની સફાઈ માટેની યોજનાઓ પાછળનાં ભંડોળમાં વધારો કર્યો છે. 

આમ છતાં યોજનાઓમાં મોડું થતું રહ્યું છે અને નિર્ધારિત તારીખ ચૂકી જવાઈ છે. 

આ વાત 2017ના સરકારી ઑડિટના અહેવાલમાં પણ જણાવાઈ છે. 

આ અહેવાલમાં જણાવાયું છે કે અગાઉના બે વર્ષ દરમિયાન જે ભંડોળ ફાળવવામાં આવ્યું હતું, તેમાંથી ચોથા ભાગ કરતાંય ઓછા ફંડનો ઉપયોગ થયો હતો. 

અહેવાલમાં જણાવાયું છે, "યોજનાને મંજૂરી આપવામાં વિલંબ થયો હતો, યોજના માટે ફાળવાયેલું મોટું ફંડ વણવપરાયેલું પડ્યું રહ્યું હતું.

"માનવસંસાધનનો પણ અભાવ પણ જણાયો હતો અને તેના કારણે નિર્ધારિત લક્ષ્યાંક પૂર્ણ કરવામાં વિલંબ થયો હતો."

236માંથી 63 યોજના જ પૂર્ણ 

મોદીના મતક્ષેત્ર વારાણસી પાસેથી પણ ગંગા નદી પસાર થાય છે

ગયા વર્ષે સંસદમાં રજૂ કરવામાં આવેલા આંકડાંમાં જણાવાયું હતું કે સફાઈ માટેની 236 યોજનાઓમાંથી માત્ર 63 જ પૂરી થઈ હતી.    

હવે સરકાર જણાવી રહી છે કે માર્ચ 2019 સુધીમાં 70%-80% નદી સ્વચ્છ થઈ ગઈ હશે.  

આગામી વર્ષ સુધીમાં સંપૂર્ણ નદી સ્વચ્છ થઈ જશે એમ જણાવાઈ રહ્યું છે. 

ગંગા નદીના કેટલાક કિનારાના હિસ્સામાં સફાઈ થઈ હોવાનાં થોડાં ચિહ્નો જોવા મળી રહ્યાં છે. 

છ સૌથી વધુ પ્રદૂષિત હિસ્સામાંથી પાણીના નમૂના લઈને હાલમાં તેની તપાસ કરાઈ હતી. 

તપાસ બાદ નિષ્ણાતોએ આપેલા અહેવાલમાં જણાવાયું હતું કે પાણીમાં ભળેલા ઑક્સિજનના પ્રમાણમાં થોડો સુધારો દેખાયો હતો.  

જળસૃષ્ટિ જીવિત રહી શકે તે માટે ઑક્સીજનનું પૂરતું પ્રમાણ પાણીમાં હોવું જોઈએ.

હજી પણ ક્યાંથી પ્રદૂષણ થઈ રહ્યું છે?

વારાણસી ખાતે ગંગાની આરતી કરી રહેલા વડા પ્રધાન મોદી તથા જાપાનના વડા પ્રધાન શિંઝો એબે

આજે પણ કેટલીક સમસ્યાઓ યથાવત છે - સૌથી મોટી સમસ્યા એ છે કે હજી પણ ગીચ વસતિ ધરાવતા શહેરોની ગટરનું ગંદું પાણી પ્રક્રિયા કર્યા વિના સીધું જ નદીમાં છોડી દેવામાં આવી રહ્યું છે. 

સ્વચ્છતાની યોજના ચલાવી રહેલા સરકારી વિભાગના અહેવાલ પ્રમાણે, નદી કિનારે વસેલાં 96 શહેરોમાંથી રોજનું 2.9 અબજ લીટર ગટરનું પાણી નીકળે છે. 

તેની સામે રોજના માત્ર 1.6 અબજ લીટર ગંદુ પાણી શુદ્ધ કરી શકાય તેટલી જ ક્ષમતા ઊભી થયેલી છે. 

તેનો અર્થ એ કે રોજનું એક અબજ લીટર...